Port Huronas
Port Huronas (angl. Port Huron) – miestas JAV, pačiuose Mičigano valstijos pietryčiuose, prie pat sienos su Kanada. Gyventojų 30 tūkst. (2010 m.). Miestas įsikūręs palei Sent Klero upę, Hurono ežero pietuose. Didžiųjų ežerų uostas. Su Ontarijaus miestais Point Edvardu ir Sarnija sujungtas tiltais, su pastaruoju dar jungia kelto linija, geležinkelio tunelis. Veikia dvi popieriaus gamyklos, vystoma turizmo, chemijos automobilių pramonės. Miestas pasižymi istoriniu centru, yra paplūdimio takas, marina, muziejus, stovi švyturys (statytas 1829 m.), McMorran Palace arenos ir pramogų kompleksas.